
Tájékoztatás

Szentgyörgyvár Önkormányzata tájékoztatja a lakosságot, hogy 2016-ban adott be egy pályázatot Szentgyörgyvár értékeinek a felkutatása, bemutatása tárgyában. Ez a pályázat támogatást kapott, ezzel kapcsolatosan szeretnénk tájékoztatást adni.
[bookmark: _GoBack]Szentgyörgyvár Képviselőtestület tagjai és a Szentgyörgyvárért Egyesület vezetőségi tagjai a következő két hétben felkeresik a lakosságot olyan kéréssel, hogy a tulajdonukban lévő bármilyen régi fényképet elkérjék Önöktől, amit a Teleházban digitalizálni fogunk és utána mindenkinek visszaadjuk a kölcsönadott fényképeket. Kérünk mindenkit, hogy próbáljon meg összeszedni minél több fényképet és a hátuljára írják rá, hogy mikor készült a kép, ha pontosan nem tudják, akkor körülbelül, és hogy milyen eseményen készült és kiket ábrázol a kép. A pályázat egyik részében azt vállaltuk, hogy ezeket összegyűjtjük és egy kiállítást fogunk készíteni. A pályázat másik része a „helyi értékek” összegyűjtése, melybe segítségünkre lesz Dr.Petánovics Katalin a Balaton Múzeum nyugalmazott munkatársa. Az összegyűjtött értékekről egy információs füzetet fogunk készíteni, melyet a lakosságnak be fogunk mutatni.
2016. november 11-én és 12-én egy kétnapos rendezvényt szervezünk, melyre várunk majd mindenkit. Erről részletes programot fogunk készíteni. 
November 11-én Márton-nappal kapcsolatos rendezvény lesz, november 12-én Szentgyörgyvárról elszármazottak napját szervezzük meg.
Mindkét rendezvényen a helyi értékekről is lesz szó.
A pályázatot Sármellék Önkormányzattal közösen tudtuk beadni és egy közös kiállítást is kell szerveznünk. A pályázat beadásának feltétele volt, hogy egy olyan önkormányzattal készítsük közösen a pályázatot, ahol már megalkották a „Helyi értéktárat”.

